આથી સુરેન્દ્રનગર જિલ્લા યુવા ભાજપના પ્રમુખ મૃગેશભાઈ રાઠોડે સામાજિક ન્યાય અને અધિકારિતા મંત્રી ઈશ્વરભાઈ પરમારને તા. ૦૩ જુલાઈના રોજ આવેદનપત્ર પાઠવ્યુ હતું. આ આવેદનમાં જણાવ્યા મુજબ સુરેન્દ્રનગર જિલ્લામાં સેલ્ફ ફાઈનાન્સ કોલેજોમાં અભ્યાસ કરતા એસ. સી. કેટેગરીના વિદ્યાર્થીઓને સ્કોલરશીપ આપવામાં આવી નથી. જ્યારે સવર્ણ સમાજના વિદ્યાર્થીઓ સેલ્ફ ફાઈનાન્સ કોલેજમાં સ્કોલરશીપ પ્રાપ્ત થાય છે. આથી આ યોગ્ય કહેવાય નહીં ત્યારે સેલ્ફ ફાઈનાન્સ કોલેજમાં સવર્ણ આયોગ અંતર્ગત ફ્રી શીપ કાર્ડ દ્વારા ફી સ્વીકારી લેવામાં આવે છે. જ્યારે એસ. ટી. કેટેગરીના વિદ્યાર્થીઓને સેલ્ફ ફાઈનાન્સ કોલેજમાં ફી શીપ કાર્ડ દ્વારા ફી સ્વીકારવામાં આવતી નથી. આથી જેમાં એસ. સી. કેટેગરીના વિદ્યાર્થીઓને સેલ્ફ ફાઈનાન્સ કોલેજમાં સ્કોલરશીપનો લાભ મળે તેવી માંગ કરાઈ છે.